Hej. Jeg har haft en MEGET ubehagelig oplevelse med min hest, og jeg tænkte på om nogen måske har haft den samme, eller hørt om nogen, så jeg kan blive lidt beroliget. Jeg fik min hest for 7 mdr. siden, og der var ingenting galt, men allerede efter 3 mdr, hvor vi lige var kommet op og ride øvelser til LA, begyndte hun at bugge sammen, når jeg lagde sadel på hende. Jeg fik så dyrelæge ud, og han sagde det var en miose ved nakken. Hun fik smertestillende, og det gik lidt i sig selv igen. Jeg har så været i gang med genoptræning i 4 mdr. Jeg har taget det MEGET stille, da hun er en gammel hest. Så her i dag, skulle jeg lægge sadel på, og pludselig faldt hun sammen. Jeg spænder gjorden meget langsomt, og tager kun et hul af gangen. Da jeg så havde spændt den lidt igen, og jeg fik lagt gamager på forbenet, og pludselig faldt hun sammen. Hende der stod foran sagde at man ikke kunne få kontakt til hendes øjne. Hun fik nærmest en black-out. Jeg fik så fat i gjorden og løsnet den. Så kom hun op at stå. Der var ikke mere end 20 cm fra hendes mave og ned på gulvet. Så hun kom ret langt ned. Jeg får dyrelæge på fredag, men der er alt for lang tid til. Jeg håber nogen måske har hørt om noget ligende, som er endt godt. Hilsen Anne
Kunne det evt. være gjordkramper?
Det samme har jeg tænkt, men det tvivler jeg på. Hun har ingenting haft før, og det er underligt hvis hun kan gå i 4 mdr uden at have det. Jeg strammer også gjorden meget langsomt.
Jeg har desværre prøvet det samme. Min hest gjorde det dog både i boks, på staldgang og i bevægelse. Pludselig knækkede forbenene sammen under ham og han var sådan "væk" i blikket, man kunne så "ruske liv i ham" igen, hvorefter han så rejste sig og stod som om intet var hændt. Vi fandt desværre ikke nogen konkret diagnose. Han blev termograferet, der var intet at komme efter. Min dyrlæge, Falk-Rønne samt forsikringens dyrlæge var enige i, at diagnosen var neurologisk: Slinger, Wobler, nerve i klemme, hjernesvulst...? Vi fik aldrig stillet en diagnose, da de alle 3 var enige i, at han var uhelbredeligt syg og blev desværre aflivet. Jeg håber ikke for dig at det er det samme. Hvis du bor på Sjælland, kan jeg anbefale dyrlæge Henrik Bo Hansen og/eller Jørgen Falk Rønne til at diagnosticere din hest. Held og lykke med den. KH Dorthe S